ผมมีอาการปวดตาเหมือนมีแรงกดที่ลูกตา ปวดหน่วงๆจนมีอาการคลื่นไส้เล็กน้อย เดือนนึงเป็นประมาณ2-3ครั้ง แต่มักจะหายหลังนอนพักผ่อน(ต้องหลับ) หากไม่นอนอาการก็จะปวดนานจนกว่าจะหลับครับ ไม่ทราบว่าจะเป็นอะไรไหมครับ
สวัสดีค่ะ อาการปวดหัวและปวดมาที่ดวงตา ร่วมกับคลื่นไส้ อาจเกิดจาก-ปวดหัวคลัสเตอร์-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการปวดหัวแบบคลัสเตอร์ เป็นภาวะปวดหัวรุนแรงที่เกิดขึ้นอย่างกะทันหัน โดยผู้ป่วยจะรู้สึกปวดหัวข้างเดียว หรืออาจปวดบริเวณรอบดวงตา ซึ่งอาจเกิดต่อเนื่องนานหลายชั่วโมง และอาจเกิดขึ้นหลายครั้งภายในวันเดียว โดยในขณะที่ปวดหัวอาจมีอาการอื่น ๆ ร่วมด้วย เช่น ตาแดง น้ำมูกไหล เวียนหัว เป็นต้น อาจเป็นๆหายๆ เป็นมาเรื้อรังการวินิจฉัยอาศัยอาการและการตรวจร่างกาย อย่างไรก็ตามมีโรคหลายชนิดที่อาจมีอาการคล้่ายกันได้ แนะนำพบแพทย์เพื่อยืนยันการวินิจฉัยค่ะเบื้องต้นแนะนำพักผ่อนให้เพียงพอ การรักษามักใช้ยาในกลุ่มเดียวกับยารักษาไมเกรน เช่น ยาแก้ปวดกลุ่มแก้อักเสบที่ไม่ใช่สเตียรอยด์ หรือยาทริปแทน หรือยากันชักบางชนิดอย่างเช่นยาโทพิราเมท และหลีกเลี่ยงปัจจัยกระตุ้น เช่น การสูบบุหรี่ การดื่มแอลกอฮอล์